2015.3.6. Az Európai Unió Hivatalos Lapja L 62/25 A TANÁCS (KKBP) 2015/364 HATÁROZATA (2015. március 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak 29. cikkére, mivel: (1) — A Tanács 2014. március 5-én elfogadta a 2014/119/KKBP tanácsi határozatot ()). (2) — A (KKBP) 2015/143 tanácsi határozat (?) 2015. január 29-én egyértelművé tette azokat a jegyzékbe vételi kritériu- mokat, amelyek alapján sor kerül az ukrajnai állami vagyon hűtlen kezeléséért felelős személyek pénzeszközeinek a befagyasztására. (3) — A 2014/119/KKBP határozatban szereplő korlátozó intézkedések 2015. március 6-ig alkalmazandók. A határozat felülvizsgálata alapján az abban foglalt korlátozó intézkedések alkalmazását tizennégy személy esetében 2016. március 6-ig, négy személy esetében pedig 2015. június 6-ig meg kell hosszabbítani. A jegyzékben szereplő bejegyzéseket tizennyolc személy esetében módosítani kell. (44 — A 2014/119/KKBP határozatot ezért ennek megfelelően módosítani kell, ELFOGADTA EZT A HATÁROZATOT: 1. cikk A 2014/119/KKBP határozat a következőképpen módosul: 1. Az 5. cikk helyébe a következő szöveg lép: ,3. Cikk Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot 2016. március 6-ig kell alkalmazni. Az 1. cikkben foglalt intézkedéseket a mellékletben szereplő 4., 8., 10. és 13. bejegyzés esetében 2015. június 6-ig kell alkalmazni. Ezt a határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, úgy szükség szerint azt meg kell újítani vagy módosítani kell." 2. A melléklet helyébe az e határozat mellékletében szereplő szöveg lép. 2. cikk Ez a határozat az Európai Unió Hivatalos Lapjában való kihirdetésének napját követő napon lép hatályba. Kelt Brüsszelben, 2015. március 5-én. a Tanács részéről az elnök D. REIZNIECE-OZOLA () A Tanács 2014/119/KKBP határozata (2014. március 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról (HL L 66., 2014.3.6., 26. 0.). () A Tanács (KKBP) 2015/143 határozata (2015. január 29.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról (HL L 24., 2015.1.30., 16. 0.).